UMJETNIČKA ŠKOLA POREČ

Narodni trg 1

Poreč-Parenzo

Z A P I S N I K

5. sjednice Školskog odbora Umjetničke škole Poreč, održane 22. siječnja 2021. godine, s početkom u 11:30 sati u uredu ravnateljice, Narodni trg 1.

Sjednici su nazočni:

1. Matija Poropat, kao predsjednik
2. Paolo Peruško, član
3. Vilijana Šugar, član
4. Ester Zarli, član
5. Nataša Musizza, član te

Sanjica Sara Radetić, ravnateljica.

Opravdano nenazočni Divna Radola, član, i Sebastijan Vojvoda, član.

Predsjednik Školskog odbora Matija Poropat otvorio je sjednicu, pozdravio nazočne i utvrdio kvorum. Naveo je da su roditelji koji su htjeli podnijeti zamolbu za oslobađanje od plaćanja participacije u samoizolaciji i da nisu uspjeli prikupiti potrebnu dokumentaciju te je predložio da se točka 6. odgodi tako da dnevni red glasi:

**Dnevni red**

1. **Verifikacija Zapisnika 4. sjednice Školskog odbora održane 23.12.2020. godine**
2. **III. izmjene i dopune Plana nabave roba, radova i usluga Umjetničke škole Poreč za 2020. godinu**
3. **Plan nabave roba, radova i usluga Umjetničke škole Poreč za 2021. godinu**
4. **Prijedlog Odluke o iznosu participacije roditelja/skrbnika učenika Umjetničke škole Poreč za program osnovnog glazbenog i plesnog obrazovanja za školsku 2021./2022. godinu**
5. **Prijedlog Odluke o iznosu cijene za pohađanje drugog programa za darovite učenike za školsku 2021./2022. godinu u Umjetničkoj školi Poreč.**

Dnevni red je prihvaćen jednoglasno.

**Ad 1.)** Predsjednik Školskog odbora Matija Poropat konstatirao je da je zapisnik 4. sjednice Školskog odbora održane 23. prosinca 2020. godine (prilog 1. Zapisniku) dostavljen u privitku poziva, te moli nazočne da iznesu eventualne primjedbe ili prijedloge na zapisnik.

Primjedbi ili prijedloga nije bilo, tako da se donosi slijedeći

**Zaključak**

Zapisnik 4. sjednice Školskog odbora održane 23. prosinca 2020. godine verificira se jednoglasno.

**Ad 2.)** Ravnateljica Sanjica Sara Radetić iznijela je i obrazložila III. Izmjene i dopune Plana nabave roba, radova i usluga za 2020. godinu (prilog 2. Zapisniku). Nakon kraće rasprave Školski odbor jednoglasno je donio

**Odluku**

Donose se III. Izmjene i dopunePlana nabave roba, radova i usluga Umjetničke škole Poreč za 2020. godinu, KLASA: 400-01/19-01/11, URBROJ: 2167/01-57-34-01-21-3.

**Ad 3.)** Ravnateljica Sanjica Sara Radetić navela je da je Financijski plan Umjetničke škole Poreč za 2021. godinu bio osnova za izradu Plana nabave roba, radova i usluga za 2021. godinu te je prilagođen potrebama te Godišnjem nastavnom planu i programu za ovu godinu Ravnateljica je iznijela i obrazložila Plan nabave roba, radova i usluga za 2021. godinu (prilog 3. Zapisniku). Ravnateljica je pitala da li nazočni članovi Školskog odbora imaju pitanja pa budući da pitanja nije bilo Školski odbor jednoglasno je donio

**Odluku**

Donosi se Plan nabave roba, radova i usluga Umjetničke škole Poreč za 2021. godinu.

**Ad 4.)** Ravnateljica Sanjica Sara Radetić iznijela je i obrazložila prijedlog Odluke o iznosu participacije roditelja/skrbnika učenika Umjetničke škole Poreč za program osnovnog glazbenog i plesnog obrazovanja za školsku 2021./2022. godinu (prilog 4. Zapisniku). Navela je da iznos participacije ostaje isti kao za tekuću školsku godinu s time da je dodana participacija uz korištenje instrumenta za učenike plesne škole ukoliko koriste školske instrumente. Nakon kraće rasprave Školski odbor jednoglasno je donio

Odluku

o iznosu participacije roditelja/skrbnika učenika Umjetničke škole Poreč za program osnovnog glazbenog i plesnog obrazovanja za školsku 2021./2022. godinu

**I.**

**Participacija za program osnovnog glazbenog obrazovanja od I. do VI. razreda i osnovnog plesnog obrazovanja od I. do IV. razreda** iznosi 2.070,00 kuna i plaća se u 10 mjesečnih obroka od kojih prvi obrok iznosi 270,00 kuna, a ostali obroci 200,00 kuna.

**II.**

**Participacija za drugo i daljnja dijete** umanjuje se za 50 % od iznosa participacije iz točke I. odnosno iznosi 1.035,00 kuna i plaća se u 10 mjesečnih obroka od kojih prvi obrok iznosi 135,00 kuna, a ostali obroci 100,00 kuna.

**III.**

**Participacija za program osnovnog glazbenog i plesnog obrazovanja uz korištenje školskog instrumenta** iznosi 3.070,00 kuna i plaća se u 10 mjesečnih obroka od kojih prvi obrok iznosi 370,00 kuna, a ostali obroci 300,00 kuna.

**IV.**

**Participacija za drugo i daljnje dijete** **za program osnovnog glazbenog i plesnog obrazovanja uz korištenje školskog instrumenta** umanjuje se za 50% od iznosa participacije iz točke III. odnosno iznosi 1.535,00 kuna i plaća se u 10 mjesečnih obroka od kojih prvi obrok iznosi 185,00 kuna, a ostali obroci 150,00 kuna**.**

 Predsjednik školskog odbora

 Matija Poropat

**Ad 5.)** Ravnateljica Sanjica Sara Radetić iznijela je i obrazložila prijedlog Odluke o iznosu cijene za pohađanje drugog programa za darovite učenike za školsku 2021./2022. godinu u Umjetničkoj školi Poreč (prilog 5. Zapisniku) uz napomenu da je i cijena drugog programa ostala ista kao za tekuću školsku godinu i da je samo dodana cijena uz korištenje instrumenta. Nakon kraće rasprave Školski odbor jednoglasno je donio

Odluku

o iznosu cijene za pohađanje drugog programa za darovite učenike za školsku 2021./2022. godinu u Umjetničkoj školi Poreč

**I.**

Sukladno članku 9. stavak 3. Zakona o umjetničkom obrazovanju, roditelji/skrbnici učenika sami snose troškove pohađanja drugog programa darovitih učenika koji uz program osnovnog glazbenog ili plesnog obrazovanja pohađaju još jedan, odnosno drugi program u Umjetničkoj školi Poreč.

**II.**

**Cijena drugog programa** za darovite učenike koji uz program osnovnog glazbenog obrazovanja, odnosno uz temeljni predmet instrument, pohađaju i osnovnoškolski program suvremenog plesa, od I. do IV. razreda iznosi 2.400,00 i plaća se u 10 mjesečnih obroka u iznosu od 240,00 kuna.

**III.**

**Cijena drugog programa** za darovite učenike koji uz program osnovnog glazbenog obrazovanja, odnosno uz temeljni predmet instrument, pohađaju i osnovnoškolski program suvremenog plesa, od I. do IV. razreda, uz korištenje školskog instrumenta iznosi 3.400,00 i plaća se u 10 mjesečnih obroka u iznosu od 340,00 kuna.

**IV.**

**Cijena drugog programa** za darovite učenike koji uz osnovnoškolski program suvremenog plesa ili osnovnog glazbenog obrazovanja pohađaju drugi program osnovnog glazbenog obrazovanja, sa temeljnim predmetom struke, od I. do VI. razreda iznosi 5.000,00 kuna i plaća se u 10 mjesečnih obroka u iznosu od 500,00 kuna.

**V.**

**Cijena drugog programa** za darovite učenike koji uz osnovnoškolski program suvremenog plesa ili osnovnog glazbenog obrazovanja pohađaju drugi program osnovnog glazbenog obrazovanja, sa temeljnim predmetom struke, od I. do VI. razreda, uz korištenje školskog instrumenta iznosi 6.000,00 kuna i plaća se u 10 mjesečnih obroka u iznosu od 600,00 kuna.

 Predsjednik školskog odbora

 Matija Poropat

Ravnateljica Sanjica Sara Radetić je navela da će se Odluke o iznosu participacije i cijeni za pohađanje 2. programa dostaviti osnivaču Gradu Poreču – Parenzo radi dobivanja suglasnosti sukladno odredbi članka 24. stavka 6. Zakona o umjetničkom obrazovanju (Narodne novine, br.130/11).

Sjednica je završila u 12,25 sati.

Zapisničar Predsjednik Školskog odbora

Larisa Zaharija Radošić Matija Poropat

KLASA:003-05/21-01/01

URBROJ: 2167/01-57-34-06-21-2

Poreč, 22. siječnja 2021. godine